Photopointi kauplustes on võimalik ostude eest tasuda kõigi Eesti pankade deebet- ja krediitkaartidega. Lisaks on nii kauplustes kohapeal kui ka veebilehel koostatud tellimuse alusel võimalik vormistada Swedbanki järelmaksu.
Swedbanki järelmaksu tutvustus
Swedbanki järelmaks on paindlik järelmaks, mis teeb Teile taskukohaseks ka suuremad ostud. Kuni 4-aastane maksetähtaeg tähendab Teie rahakotile väiksemat igakuist kulutust.
Swedbanki järelmaksu vormistamiseks võib pöörduda otse Photopointi kauplusesse, kus müüja tutvustab Teile Swedbanki järelmaksu tingimusi, võtab vastu taotluse ja sõlmib ostu-müügi lepingu.
Taotlust on võimalik esitada ka veebitellimuse vahendusel, lisades soovitud toote(-d) ostukorvi ning vajutades nuppu "Soovin järelmaksu". Vormikohaselt täidetud taotlus edastatakse automaatselt klienditeenindusele, Teiega võetakse ühendust ning lepitakse kokku edasised protseduurireeglid. Ei mingeid keerukaid käike panka või liisingufirmasse!
Kiire, mugav ja soodne on veebitellimuse puhul kasutada lepingute sõlmimiseks ID-kaarti. Vastava valiku saate teha järelmaksu taotlust täites. Täpne digitaalse allkirjastamise protsess ning juhend asub siin.
Tingimused
Järelmaksuga saab soetada toote(id), mille ostusumma jääb vahemikku 125 kuni 10 000 €. Makseperiood ning sissemakse ehk esimene kuumakse sõltuvad Teie soovist, võimalustest ja toote hinnast, kusjuures minimaalne esimese kuumakse suurus on 0% ostusummast ning maksimaalne 70% ostusummast.
Järelmaksu perioodi pikkus on 6 kuni 48 kuud olenemata toote maksumusest, tingimusel, et kuumakse on vähemalt 6.50 € või enam.
Kui Teie sissetulek laekub Swedbanki kontole, siis vormistab pank automaatselt Teie konto juurde otsekorralduse lepingu ja Teil tuleb hoolitseda vaid selle eest, et Teie kontol oleks 15. kuupäeval kuumakse tegemiseks piisavalt raha.
-
Järelmaksu intressimäär on kõikide Swedbank järelmaksulepingute puhul 9,9% aastas, arvestatakse jääkväärtuselt.
-
Lepingutasu on 19 €.
Kõigil teistel soovitame lepingu allkirjastamise järel sõlmida oma pangas püsikorralduse lepingu igakuiste maksete tasumiseks Swedbank Liising AS kontole. Nii ei ole muret maksepäevade meelespidamisega – püsikorraldusega lähevad vajalikud summad õigel kuupäeval automaatselt arvelduskontolt maha.
Kliendilt eeldame
Järelmaksu taotlemiseks piisab 300 € netosissetulekust, mis on viimased 6 kuud laekunud Teie arvelduskontole mõnes pangas.
Swedbanki järelmaksu saab taotleda täisealine (vähemalt 18-aastane) ja teovõimeline Eesti Vabariigi kodanik või Eesti Vabariigis kehtiva elamisloa alusel viibiv isik. Tähtajaline elamisluba peab olema välja antud vähemalt sama pikaks perioodiks kui on taotletava järelmaksu müügilepingu tähtaeg.
Vajalikud dokumendid
Isikut tõendava dokumendina on aktsepteeritavad isikutunnistus ehk ID-kaart, Eesti kodaniku pass, elamisloakaart, välismaalase pass, välisriigi pass, meremehe teenistusraamat ja meresõidutunnistus.
Kui olete Swedbanki klient ja Teie sissetulekud on viimase 6 kuu jooksul laekunud Swedbanki, piisab vaid isikut tõendava dokumendi esitamisest. Kui Teie regulaarne sissetulek laekub mõne teise panga arvelduskontole, on vaja esitada panga poolt kinnitatud viimase 6 kuu väljavõte Teie kontost. Sobib ka panga digiallkirjaga kinnitatud elektrooniline väljavõte Teie kontost.
Protseduur
Kui soovite taotleda järelmaksu Photopointi kaupluses, pöörduge palun oma ostusooviga klienditeenindaja poole, kes tutvustab Teile Swedbanki järelmaksu müügilepingu tingimusi.
Esitage klienditeenindajale Swedbank Liising AS poolt nõutavad dokumendid ning täitke vormikohane taotlus. Klienditeenindaja edastab taotluse liisingufirmale ning järgneva 15 minuti jooksul antakse Teile vastus.
Kui vastus on positiivne, sõlmib klienditeenindaja Teiega Swedbanki järelmaksu müügilepingu ja Te tasute lepingujärgse esimese kuumakse (kui Te olete taotlusel vastava valiku teinud või kui liisingufirma seab vastava nõude lepingu sõlmimise eelduseks). Kauba üleandmine toimub koheselt pärast müügilepingu allkirjastamist.
Kui soovite taotleda järelmaksu tellides toote Photopointi veebilehelt, lisage toode ostukorvi ning valige nupp "Soovin järelmaksu". Täitke vormikohane taotlus.
Kui Te ei ole Swedbanki klient ja Teie regulaarne sissetulek laekub mõne teise panga arvelduskontole, on vajalik panga poolt kinnitatud viimase 6 kuu väljavõte Teie kontost.
Väljavõte tuleb toimetada lähimasse Swedbanki kontorisse ning paluda see edastada Swedbanki Otsustuskeskusele aadressil Liivalaia 14 Tallinn, märkides ümbrikule nimetatud saaja ja saaja aadressi või postitada Nordic Digital AS postiaadressil Tööstuse tee 6 Tõrvandi Ülenurme vald 61715 Tartumaa.
Sobib ka panga digiallkirjaga kinnitatud elektrooniline väljavõte Teie kontost viimase 6 kuu osas.
Nõuetekohaselt täidetud taotlus edastatakse automaatselt klienditeenindusele ning Teiega võetakse ühendust 1 tööpäeva jooksul (tööpäevadel 9.00 - 16.00).
Swedbank Liising AS poolt antud positiivse vastuse korral tasute Te oma arvelduskontolt esimese kuumakse Nordic Digital AS arvelduskontole 221005140469 Swedbankis (kui Te olete taotlusel vastava valiku teinud või kui liisingufirma seab vastava nõude lepingu sõlmimise eelduseks).
Makse laekumisel postitatakse järelmaksu müügilepingud kolmes eksemplaris Teie poolt taotlusel märgitud aadressil.
Te allkirjastate müügilepingud, lisate isikut tõendava dokumendi koopia (ID-kaardi puhul nii esi- kui ka tagaküljest) ning tagastate kõik dokumendid kahes eksemplaris Nordic Digital AS postiaadressil Tööstuse tee 6 Tõrvandi Ülenurme vald 61715 Tartumaa.
Allkirjastatud dokumentide saabumisel väljastatakse kaup kulleriga Teie poolt antud aadressil.
Veebilehel vormistatud taotluse alusel sõlmitav järelmaksu müügileping on eelneval kokkuleppel võimalik allkirjastada ka lähimas Photopointi kaupluses, tasudes samaaegselt võimaliku esimese kuumakse ning võttes vastu järelmaksuga soetatud kauba.
Pärast järelmaksu müügilepingu sõlmimist tasute edasised järelmaksu kuumaksed vastavalt lepingule lisatud maksegraafikule Swedbank Liising AS arvelduskontole Swedbankis. Lepingutasu kajastub teise kuumakse koosseisus.
Kauba täieõiguslikuks omanikuks saate müügilepingu lõppedes, olles nõuetekohaselt täitnud kõik müügilepinguga võetud kohustused.
Järelmaksuga ostja - pane tähele!
Liiga suur maksekoormus võib ohustada järelmaksuvõtja maksevõimet ning toimetulekut ka oma igapäevase elu korraldamisel.
Järelmaksuga ostmisel igakuise tagasimakse arvestamisel tuleb arvesse võtta ka teisi olemasolevaid laenu-, liising-, järelmaksu- jm. igakuiseid rahalisi kohustusi.
Majanduskeskkonna halvenemine võib kaasa tuua järelmaksuvõtja sissetulekute vähenemise ja põhjustada makseraskusi. Seetõttu on soovitav järelmaksu võtmisel eelnevalt kaaluda võimalusi toimetulekuks halvenenud majandustingimuste korral ning arvestada võimaliku negatiivse muutusega juba järelmaksulepingu sõlmimisel.
Järelmaksu tasumise käigus makseraskuste ilmnemisel peab viivitamatult teavitama sellest järelmaksuandjat, leidmaks koos lahenduse tekkinud probleemidele.
Teenuse pakkujaks on Swedbank Liising AS. Tutvu teenuse tingimustega kaupmehe klienditeenindaja juures, vajadusel konsulteeri asjatundjaga. Krediidi kulukuse määr on 15,01% aastas järgmistel näidistingimustel: järelmaksu summa 500 €, sissemakse 10%, tagastamise tähtaeg 2 aastat, intress 9,9% aastas, lepingutasu 19 €. Määr on arvestatud eeldusel, et põhiosa ja intress makstakse tagasi igakuiste annuiteetmaksetena.
UNO järelmaks
Photopointi kauplustes on võimalik ostude eest tasuda kõigi Eesti pankade deebet- ja krediitkaartidega. Lisaks on nii kauplustes kohapeal kui ka veebilehel koostatud tellimuse alusel võimalik vormistada UNO järelmaksu.
-
Laenusumma ulatus - 125 € kuni 10 000 €
-
Intress – 10,9% või 17,9% (sõltuvalt kliendi senisest maksekäitumisest ja krediidivõimest)
-
Võimalik pikim laenuperiood – 3 kuni 60 kuud
-
Sissemakse ei ole kohustuslik - omafinantseering alates 0% * Intress arvutatakse järelmaksu algsummalt.
-
Lepingutasu on 18,5 €. Lepingutasu ei pea koheselt tasuma, see jagatakse järelmaksu perioodiga ja lisatakse kuumaksele.
-
Järelmaksu saad taotleda, kui oled 18-73.a Eesti Vabariigi kodanik või Eestis elav kehtivat elamisluba omav välisriigi kodanik või kodakondsuseta isik.
-
Laenu taotledes palume esitada oma isikut tõendav dokument. Selleks sobib pass, ID-kaart, juhiluba või meremehe tunnistus.
-
Laenuotsuse tegemine on kiire ja vastuse saab reeglina vähem kui minutiga
-
Järelmaksu finantseerijaks on Kaupmehe Järelmaks OÜ
-
Iga konkreetse lepingu krediidi kulukus sõltub sõlmimise ajahetkest. Arvestuskäiguga: toote maksumus 499 €, krediidisumma kokku 517,5 € (sisaldab ka lepingu sõlmimise tasu 18,5 €), periood 24 kuud, on krediidi kulukuse määr aastas 26,22 %, intress 10,9 %, osamakse suurus 26,26 € (arvestatud on 0% sissemaksuga). Täpsemaid tingimusi küsi klienditeenindajalt.
Photopointi krediitkaart firmadele
Photopointi krediitkaart on mõeldud firmadele, kellel on pidev vajadus fotode tellimiseks ning tarvikute ostmiseks. Photopointi krediitkaardi saamiseks on teil tarvis sõlmida meiega vastav leping*. Lepingu sõlmimiseks saatke palun sooviavaldus e-postiga aadressile firstname.lastname@example.org. Pärast lepingu sõlmimist on teil kokkulepitud limiidi piires võimalik tellida meilt pilte ning soetada kaupu ilma, et peaksite ostude eest iga kord eraldi tasuma ja oma raamatupidamist paljude kuludokumentidega koormama. Teil endal pole vaja pidada mingit arvestust, kõik tellitud fotod ja ostetud kaubad registreeritakse meie kassasüsteemis ning me väljastame teile kalendrikuu lõppedes koondarve, mille tasumise tähtaeg on järgmise kuu 10. kuupäeval.
* Photopoint jätab endale õiguse krediitkaardi lepingu sõlmimisest keelduda.